On maailma lõpp!
Kuu muutub vereks, mäed varisevad kokku,
mutantrohutirtsud vallutavad.
Need on vaid osa kummalistest piltidest,
mida leiame Piibli apokalüptilistes osades.
Ja kuigi paljud arvavad, et sõna apokalüpsis tähendab maailma lõppu,
tähendab see tegelikult hoopis midagi muud.
Uurime siis, kuidas lugeda Piiblis olevat apokalüptilist kirjandust.
Oota, kas apokalüpsis ei tähendagi maailma lõppu?
Ei, apokalüpsis on kreekakeelne sõna, mis tähendab "avama" või "ilmutama".
Apokalüpsis on see, kui äkitselt avastad mingi asja tõelise olemuse,
mida sa enne ei näinud.
Sest me alati ei näe asju nii, nagu need tegelikult on.
Just, me kõik loome endale mingid viisid maailma nägemiseks,
mis võivad piirata või hägustada mõistmist.
Kas apokalüpsis on siis nagu ilmutus?
Täpselt!
Piiblis on apokalüpsis see, kui Jumal tõmbab milleltki katte eest,
et näidata kellelegi, mis päriselt maailmas toimumas on,
ja seda Jumala vaatevinklist.
Näiteks?
Näiteks prohvet Jesaja.
Ta on äkitselt viidud oma nägemuses Jumala trooni ette.
Ahjaa, ta on Jumala templis, mida on kirjeldatud kui silda taeva ja maa vahel.
Seal annab Jumal talle
jumaliku vaatenurga Iisraeli minevikule, olevikule ja tulevikule.
Et Jesaja saaks tuua väljakutsed ja lohutuse Jumala rahvani tema enda eluajal.
Või mõtle apostel Pauluse peale, kes püüdis peatada Jeesuse liikumise,
kuid ülestõusnud Jeesuse antud nägemus tõmbab sellele pidurit.
Jaa, ta saab aru, et sõdib just selle vastu, mille tulekut ta on oodanud!
See muudab tema elu suunda.
Seega, need apokalüpsised annavad inimestele jumaliku vaatenurga
nende maise olukorra kohta.
See võib anda sulle lootust või hoopis esitada väljakutse.
Või panna sind muutma kõike.
Need on nüüd piiblilood inimestest, kellel ON apokalüpsis.
Kuid on ka terve grupp Piibli raamatuid,
kus prohvetid kirjeldavad pikki apokalüptilisi unenägusid ja nägemusi.
Seda kutsutakse apokalüptiliseks kirjanduseks.
Nende unenägude ja nägemuste lugemine on keeruline,
sest need on täis kummalisi võrdpilte.
Näiteks Taaniel -
ta näeb raevukat elukat tulemas välja süngest merest ja trampimas inimeste peal.
Ja tegelane, keda kutsutakse Inimese Poeg,
ülendadakse valitsema maailma.
Mis siin toimub?
Jah, apokalüptiline kirjandus on kirjutatud luulelise loomingulisusega
ja see pakatab sümbolitest.
Kuidas teada, mida need sümbolid tähendavad?
Esiteks, tuleb uurida ka ülejäänud Piiblit.
Apokalüptiline kujundlikkus põhineb Piibli üldisel võrdpiltide mustril,
mis algab 1. Mooseses ning areneb edasi läbi kogu Piibli.
Nagu näiteks laiuvad veed Piibli esimestes lausetes,
mille Jumal loomise käigus taltsutab, kuid ei kõrvalda.
Nii saab merest võrdpilt ohu, surma ja kosmilise korrapäratuse kohta.
Ja kuiv maa, mis merest kõrgub,
on turvaline ja korrapärane koht, kus inimene peaks Jumala esindajana valitsema.
Jah.
Maal on ka loomad, mille üle inimene peaks valitsema.
Aga loe edasi:
- ja inimesed on petetud elaja poolt - ja nad hakkavad käituma nagu elajad
Justnimelt.
Vahel prohvet seletab, mida võrdpildid tähendavad,
näiteks Taaniel seletab, et need elajad kujutavad vägivaldseid inimkuningriike.
Kuid sagedamini autorid lihtsalt eeldavad, et oskad võrdpilti jälgida
läbi kogu Piibli loo ning mõista selle tähendust.
Vaatame Piibli viimasesse - Ilmutuse raamatusse -
sest see on üks pikk ilmutus, kogu asi on apokalüpsis.
Jah, ja seal käib kõik samamoodi -
see algab Johannese viimisega Jumala troonisaali,
kus ta näeb ülestõusnud Jeesust, ülendatuna maailma kuningaks.
Kuid Jeesust on kujutatud kui verist lammast.
Jah, see on võrdpildi muster,
mis esitab Jeesust kui ohvritalle Iisraeli paasapühadest
ja Suurest Lepituspäevast.
Ta andis oma elu maailma pattude eest.
Seejärel näeb Johannes ülimat metsikut lohet, seda vaimulikku jõudu,
mis toidab vägivaldseid maiseid impeeriume.
Lohe visatakse välja Jeesuse, maailma tõelise kuninga, poolt.
Jaa, see tuletab mulle meelde, et Ilmutuse raamatut lugedes
rabab mind kogu see kosmiline hävitus ja vägivald.
Tähendab, see juhtub ikka ja jälle.
Jah, Ilmutuse raamatus on kolm seitsmeosalist tsüklit Jumala kohtumõistmisest
ja see on järjekordne võrdpiltide muster, mis seob omavahel kokku lood
veeuputusest, Egiptuse kümnest nuhtlusest, pagendamisest Babüloni ja paljust muust.
Need on hetked, kus inimesed tekitavad maailma nii palju vägivalda ja surma,
et Jumal laseb neil minna enesehävitusse.
See on nagu 1. Mooseses oleva loomise tagurpidi variant -
Jumal laseb maailmal ja inimestel vajuda tagasi pimedusse ja kaosesse.
Päris kainestav.
On, aga tuleta meelde, et 1. Mooseses
on Jumal pimedusest ja kaosest üle oma valguse ja eluga.
Ja Ilmutuse raamatus ka,
Jeesuse surm ja meile tuttava maailma surm
on tee uude loomisesse, mis algas Jeesuse ülestõusmisega.
Ja kuigi Ilmutuse raamat näib olevat maailma lõpu kohta,
räägib see tegelikult uuendatud maailma algusest,
kus taevas ja maa on taas ühendatud
ja Jumala loodud inimene valitseb kogu loodu üle, Jumala armastuses ja väes.
Siin on päris palju, mida läbi seedida.
On jah.
Nendes raamatutes on paljut, mida on endiselt raske mõista,
kuid apokalüpsise eesmärk on väga selge -
anda meile jumalik vaatenurk meie maisele olukorrale,
et Jumala rahva iga põlvkond saaks väljakutsed, lohutuse
ja lootuse tuleviku osas.